В началото на войната "Шигуре" участва основно в патрулни и ескортиращи операции. В началото на 1942 г. помага при ескортиране на „Зуихо“ до Давао , а също така и на „Шокаку“ и „Зуикаку“ до атола Трук. По време на битката в Коралово море на 7 май „Шигуре“ е част от ескорта на ударната група на адмирал Такео Такаги и при битката при Мидуей е част от Алеутската група под командването на адмирал Широ Такасу. В боевете за Гуадалканал „Шигуре“ участва в осем ескортни мисии на „Експрес Токио“, доставяйки войски и провизии. По време на самата морска битка за Гуадалканал „Шигуре“ не участва пряко, но след битката спасява оцелели от броненосеца „Хиеи“. По време на боевете за островите Санта Круз „Шигуре“ участва в няколко спасителни операции.